CELEX: 32004D0663
Language: el
Date: 2004-09-20 00:00:00
Title: 2004/663/ΕΚ: Απόφαση της Επιτροπής, της 20ής Σεπτεμβρίου 2004, για την τροποποίηση της απόφασης 97/464/ΕΚ σχετικά με τη διαδικασία βεβαίωσης πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα προϊόντα για αποχετευτικά έργα [κοινοποιηθείσα υπό τον αριθμό Ε(2004) 3488](Κείμενο που παρουσιάζει ενδιαφέρον για τον ΕΟΧ)

29.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 302/6
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 20ής Σεπτεμβρίου 2004
   για την τροποποίηση της απόφασης 97/464/ΕΚ σχετικά με τη διαδικασία βεβαίωσης πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα προϊόντα για αποχετευτικά έργα
   [κοινοποιηθείσα υπό τον αριθμό Ε(2004) 3488]
   (Κείμενο που παρουσιάζει ενδιαφέρον για τον ΕΟΧ)
   (2004/663/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (2), και ιδίως το άρθρο 13 παράγραφος 4,
   Εκτιμώντας τα ακόλουθα:
   
               (1)
            
            
               Η Επιτροπή έχει ήδη εκδώσει την απόφαση 97/464/ΕΚ, της 27ης Ιουνίου 1997, σχετικά με τη διαδικασία βεβαίωσης πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα προϊόντα για αποχετευτικά έργα (3).
            
         
               (2)
            
            
               Το άρθρο 13 παράγραφος 2 της οδηγίας 89/106/ΕΟΚ προβλέπει ότι η πιστότητα διαπιστώνεται σύμφωνα με το παράρτημα III της εν λόγω οδηγίας. Συνεπώς δεν είναι αναγκαία η αναφορά στο άρθρο 13 παράγραφος 3 στοιχεία α) και β) κατά τη διασαφήνιση της διαδικασίας για τη βεβαίωση της πιστότητας σύμφωνα με το άρθρο 13 παράγραφος 4. Το κείμενο της απόφασης 97/464/ΕΚ πρέπει να απλοποιηθεί με τη διαγραφή αυτής της αναφοράς.
            
         
               (3)
            
            
               Ύστερα από επανεξέταση των οικογενειών προϊόντων για τα αποχετευτικά έργα και δεδομένης της ανάγκης να καλυφθούν οι κανονιστικές ανάγκες των κρατών μελών όσον αφορά την αντίδραση στη φωτιά, πρέπει να προστεθούν οι διαδικασίες βεβαίωσης της πιστότητας όσον αφορά την αντίδραση στα χαρακτηριστικά της φωτιάς.
            
         
               (4)
            
            
               Ύστερα από επανεξέταση της οικογένειας προϊόντων «Προϊόντα για αποχετευτικά έργα εκτός των κτιρίων (3/3)», πρέπει να εξασφαλιστεί υψηλότερο επίπεδο ασφάλειας για τα καλύμματα φρεατίων και τα καλύμματα οχετών που χρησιμοποιούνται τόσο στις ζώνες κυκλοφορίας των αυτοκινήτων όσο και στις ζώνες κυκλοφορίας των πεζών.
            
         
               (5)
            
            
               Συνεπώς, η απόφαση 97/464/ΕΚ πρέπει να τροποποιηθεί ανάλογα.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 97/464/ΕΚ τροποποιείται ως εξής:
   
               1)
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               1.   Η πιστότητα των προϊόντων που απαριθμούνται στο παράρτημα I βεβαιώνεται με τις διαδικασίες που περιγράφονται στο παράρτημα II.
               2.   Όταν τα προϊόντα που αναφέρονται στην παράγραφο 1 υπόκεινται επιπλέον σε κανονισμούς που αφορούν την αντίδραση στη φωτιά, η πιστότητά τους σχετικά με την αντίδραση στα χαρακτηριστικά της φωτιάς πρέπει να βεβαιώνεται μέσω των διαδικασιών που περιγράφονται στο παράρτημα III.».
            
         
               2)
            
            
               Τα παραρτήματα τροποποιούνται σύμφωνα με το παράρτημα της παρούσας απόφασης.
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 20 Σεπτεμβρίου 2004.
      
         
            Για την Επιτροπή
         
         Olli REHN
         
            Μέλος της Επιτροπής
         
      
   
   
      (1)  ΕΕ L 40 της 11.2.1989, σ. 12.
   
      (2)  ΕΕ L 284 της 31.10.2003, σ. 1.
   
      (3)  ΕΕ L 198 της 25.7.1997, σ. 33.
   
      ΠΑΡΑΡΤΗΜΑ
      Τα παραρτήματα τροποποιούνται ως εξής:
      
                  1)
               
               
                  Στο παράρτημα II, για την οικογένεια προϊόντων «Προϊόντα για αποχετευτικά έργα εκτός των κτιρίων (3/3)», ο υπάρχων πίνακας αντικαθίσταται από τον ακόλουθο:
                  
                              «Προϊόν(-τα)
                           
                           
                              Προβλεπόμενη(-ες) χρήση(-εις)
                           
                           
                              Επίπεδο(-α) ή κλάση(-εις)
                           
                           
                              Σύστημα (συστήματα) βεβαίωσης της πιστότητας
                           
                        
                              Φρεάτια και θάλαμοι επιθεώρησης
                              Σιδηροβαθμίδες, κλίμακες και χειρολισθητήρες για φρεάτια και θαλάμους επιθεώρησης
                           
                           
                              Προς χρήση σε αυτοκινητοδρόμους, χώρους στάθμευσης αυτοκινήτων, κράσπεδα δρόμων (ρείθρα) και εκτός των κτιρίων
                           
                           
                               
                           
                           
                              4 (1)
                              
                           
                        
                              Διαχωριστές
                           
                           
                              Για ακάθαρτα/λύματα κτιρίων και για έργα πολιτικού μηχανικού, συμπεριλαμβανομένης της οδοποιίας
                           
                           
                               
                           
                           
                              4 (1)
                              
                           
                        
                              Καλύμματα φρεατίων και καλύμματα οχετών
                           
                           
                              Προς χρήση σε ζώνες κυκλοφορίας των αυτοκινήτων και σε ζώνες κυκλοφορίας των πεζών
                           
                           
                               
                           
                           
                              1 (2)
                              
                           
                        
            
                  2)
               
               
                  Προστίθεται το ακόλουθο παράρτημα III:
                  
                     «ΠΑΡΑΡΤΗΜΑ ΙΙΙ
                     ΟΙΚΟΓΕΝΕΙΕΣ ΠΡΟΪΟΝΤΩΝ
                     Προϊόντα για αποχετευτικά έργα εντός των κτιρίων
                     Προϊόντα για αποχετευτικά έργα εκτός των κτιρίων
                     Συστήματα βεβαίωσης της πιστότητας όσον αφορά την αντίδραση στα χαρακτηριστικά της φωτιάς
                     Για το (τα) προϊόν(-ντα) και την (τις) προβλεπόμενη(-ες) χρήση(-εις) που απαριθμούνται στη συνέχεια, οι οργανισμοί CEN/CENELEC καλούνται να προσδιορίσουν τα ακόλουθα συστήματα βεβαίωσης της πιστότητας όσον αφορά την αντίδραση στα χαρακτηριστικά της φωτιάς προς το (τα) σχετικό(-α) εναρμονισμένο(-α) πρότυπο(-α):
                     
                                 Προϊόν(-τα)
                              
                              
                                 Προβλεπόμενη(-ες) χρήση(-εις)
                              
                              
                                 Επίπεδο(-α) ή κλάση(-εις)
                                 (Αντίδραση στη φωτιά)
                              
                              
                                 Σύστημα (συστήματα) βεβαίωσης της πιστότητας
                              
                           
                                 Διατάξεις αντεπίστροφης ροής: εξαερισμός σωληνώσεων με βαλβίδα εισαγωγής αέρα
                              
                              
                                 Για κάθε χρήση(-εις) όταν υπόκεινται σε κανονισμούς που αφορούν την αντίδραση στη φωτιά
                              
                              
                                 A1 (3), A2 (3), B (3), C (3)
                                 
                              
                              
                                 1
                              
                           
                                 Πλήρεις σειρές για αντλιοστάσια ακαθάρτων και σταθμούς ανύψωσης λυμάτων
                              
                              
                                  
                              
                              
                                 A1 (4), A2 (4), B (4), C (4), D, E
                              
                              
                                 3
                              
                           
                                 Πλήρεις σειρές και στοιχεία για σταθμούς καθαρισμού λυμάτων και επιτόπιο εξοπλισμό επεξεργασίας — Σηπτικοί βόθροι
                              
                              
                                  
                              
                              
                                 (A1 έως E) (5), F
                              
                              
                                 4
                              
                           
                                 Προκατασκευασμένοι ανοικτοί οχετοί
                              
                              
                                  
                              
                              
                                  
                              
                              
                                  
                              
                           
                                 Φρεάτια και θάλαμοι επιθεώρησης
                              
                              
                                  
                              
                              
                                  
                              
                              
                                  
                              
                           
                                 Σιδηροβαθμίδες, κλίμακες και χειρολισθητήρες για φρεάτια και θαλάμους επιθεώρησης
                              
                              
                                  
                              
                              
                                  
                              
                              
                                  
                              
                           
                                 Διαχωριστές
                              
                              
                                  
                              
                              
                                  
                              
                              
                                  
                              
                           
                                 Καλύμματα φρεατίων και καλύμματα οχετών
                              
                              
                                  
                              
                              
                                  
                              
                              
                                  
                              
                           
                                 Σύστημα 1: βλ. παράρτημα III σημείο 2 i), της οδηγίας 89/106/ΕΟΚ χωρίς δειγματοληπτική δοκιμή ελέγχου.
                                 Σύστημα 3: βλ. παράρτημα III σημείο 2 ii) της οδηγίας 89/106/ΕΟΚ, δεύτερη δυνατότητα.
                                 Σύστημα 4: βλ. παράρτημα III σημείο 2 ii) της οδηγίας 89/106/ΕΟΚ, τρίτη δυνατότητα.
                              
                           Οι προδιαγραφές του συστήματος θα πρέπει να καθιστούν δυνατή την εφαρμογή του ακόμα και όταν δεν χρειάζεται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλ. άρθρο 2 παράγραφος 1 της οδηγίας 89/106/ΕΟΚ και, κατά περίπτωση, ρήτρα 1.2.3 των ερμηνευτικών εγγράφων). Στις περιπτώσεις αυτές, η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή εάν δεν επιθυμεί ο ίδιος να δηλώσει τις σχετικές επιδόσεις του προϊόντος.»
                  
               
            
         (1)  Σύστημα 4: βλ. παράρτημα III σημείο 2 ii) της οδηγίας 89/106/ΕΟΚ, τρίτη δυνατότητα.
      
         (2)  Σύστημα 1: βλ. παράρτημα III σημείο 2 i) της οδηγίας 89/106/ΕΟΚ.»
      
         (3)  Προϊόντα/υλικά για τα οποία σε ένα σαφώς προσδιοριζόμενο στάδιο της διαδικασίας παραγωγής τους επέρχεται βελτίωση της ταξινόμησης όσον αφορά την αντίδραση στη φωτιά (π.χ. μέσω της προσθήκης επιβραδυντικών πυρκαγιάς ή μέσω του περιορισμού του οργανικού υλικού).
      
         (4)  Προϊόντα/υλικά που δεν καλύπτονται από την υποσημείωση ().
      
         (5)  Προϊόντα/υλικά τα οποία δεν απαιτείται να δοκιμαστούν όσον αφορά την αντίδρασή τους στη φωτιά (π.χ. προϊόντα/υλικά της κλάσης A1 σύμφωνα με την απόφαση 96/603/ΕΚ, όπως αυτή τροποποιήθηκε).